b'\n_START_ARTICLE_\nTerminatorius: Saros Konor kronikos\n_START_SECTION_\nSiu\xc5\xbeetas\n_START_PARAGRAPH_\nPirmosios serijos veiksmas vyksta 1999 metais. Pagrindiniai veik\xc4\x97jai: Sara, jos s\xc5\xabnus D\xc5\xbeonas ir Kameron, perprogramuota terminator\xc4\x97, kuri i\xc5\xa1 ateities atsi\xc5\xb3sta saugoti D\xc5\xbeon\xc4\x85. Juos persekioja terminatorius Kromartis, pasi\xc5\xb3stas laiku \xc4\xaf praeit\xc4\xaf nu\xc5\xbeudyti D\xc5\xbeon\xc4\x85 ir FTB special\xc5\xb3j\xc4\xaf agent\xc4\x85 D\xc5\xbeeims\xc4\x85 Elison\xc4\x85, kuris i\xc5\xa1 prad\xc5\xbei\xc5\xb3 laikosi nuomon\xc4\x97s, jog Sara yra pami\xc5\xa1\xc4\x97l\xc4\x97 nusikalt\xc4\x97l\xc4\x97 (remiantis \xc4\xafvykiais filme \xe2\x80\x9eTerminatorius 2: paskutinio teismo diena\xe2\x80\x9c). Sara \xc4\xafsimyli fel\xc4\x8der\xc4\xaf \xc4\x8carl\xc4\xaf Dikson\xc4\x85, bet yra priversta nutraukti su juo santykius d\xc4\x97l jiems gresiamo pavojaus._NEWLINE_Pirmosios serijos pabaigoje Sara, D\xc5\xbeonas ir Kameron persikelia laiku \xc4\xaf 2007 metus. Bandydamas juos nu\xc5\xbeudyti Kromartis patiria dideli\xc5\xb3 su\xc5\xbealojim\xc5\xb3, bet imasi taisytis savo endoskelet\xc4\x85 bei atkurti dirbtin\xc4\x99 od\xc4\x85 ir toliau t\xc4\x99sia D\xc5\xbeono paie\xc5\xa1k\xc4\x85 2007 met\xc5\xb3 laike. D\xc4\x97l to, kad D\xc5\xbeonas piktinasi tuo, kad jie nuolatos renkasi b\xc4\x97gti, Sara apsisprend\xc5\xbeia pereiti prie Skaineto puolimo. Ta\xc4\x8diau 2007\xc2\xa0m. pasaulis pasirodo ne toks ir lengvas: jie su\xc5\xbeino, kad Skainetas pasiunt\xc4\x97 papildomus kelet\xc4\x85 terminatori\xc5\xb3 \xc4\xaf \xc5\xa1\xc4\xaf laik\xc4\x85 siekdamas apsaugoti savo paties suk\xc5\xabrim\xc4\x85, taip pat \xc4\xaf \xc5\xa1i laik\xc4\x85 atsidangina keletas pasiprie\xc5\xa1inimo prie\xc5\xa1 Skainet\xc4\x85 jud\xc4\x97jimo kari\xc5\xb3, kurie siekia u\xc5\xbekirsti keli\xc4\x85 Skainetui. Beie\xc5\xa1kodami intuityvaus \xc5\xa1achmat\xc5\xb3 kompiuterio, pavadinto Turku, kuris, j\xc5\xb3 manymu, yra Skaineto pirmtakas, Sara ir D\xc5\xbeonas susiduria su pasiprie\xc5\xa1inimo jud\xc4\x97jimo kareiviu Dereku Rysu, kuris yra D\xc5\xbeono d\xc4\x97d\xc4\x97. Derekas nutaria prisijungti prie j\xc5\xb3. Serialui progresuojant, Konorai suvokia, kad tikrov\xc4\x97 esti tokia\xc2\xa0\xe2\x80\x93 bandydami pakeisti ateit\xc4\xaf savo tikslams, jie susidurs su vis didesniu prie\xc5\xa1\xc5\xb3, ar tai i\xc5\xa1 dabarties, ar i\xc5\xa1 ateities, b\xc5\xabriu.'